b'\n_START_ARTICLE_\nLeyton Orient FC\n_START_SECTION_\nHistoria\n_START_PARAGRAPH_\nVuonna 1881 Glyn Cricket Club perusti jalkapallojaoston, mit\xc3\xa4 pidet\xc3\xa4\xc3\xa4n Leyton Orientin syntyn\xc3\xa4. Vuonna 1888 seura otti k\xc3\xa4ytt\xc3\xb6\xc3\xb6n Orient-nimen, ja vuonna 1898 nimi vaihdettiin Clapton Orientiksi, sill\xc3\xa4 seuraan tuli paljon vaikutteita Claptonista. Vuonna 1938 seura siirtyi nykyiseen kotipaikkaansa Leytoniin. Toisen maailmansodan j\xc3\xa4lkeen seuralla oli talousongelmia ja samoihin aikoihin seuran nimi vaihdettiin Leyton Orientiksi. Vuonna 1962 Leyton Orient nousi 1. divisioonaan. FA Cupissa Leyton Orient saavutti parhaan tuloksensa vuonna 1978, kun se eteni v\xc3\xa4lieriin, joissa se h\xc3\xa4visi Arsenalille. Seuralla oli j\xc3\xa4lleen 1990-luvulla talousongelmia. Vuonna 2001 seura nousi 11 vuoden j\xc3\xa4lkeen ykk\xc3\xb6sliigaan.'